ઓસ્ટ્રેલિયાના સાઉથ ઓસ્ટ્રેલીયા સ્ટેટમાં પોર્ટ લીન્કન નામનું ટાઉન છે એડીલેડથી ૭૦૦ કિલોમીટર દુર આવેલા આ ગામમાં ૧૫ હજાર જેટલી વસ્તી છે. જેમાં માત્ર બે જ ગુજરાતી પરિવારો રહે છે અમદાવાદના ગ્રીષ્માબેન જીગ્નેશભાઈ પટેલ તથા વડોદરાના શીતલબા દિલીપસિંહ રાણા. આ બંને પરિવારો ત્યાં પોતાનો નાનકડો વ્યવસાય ચલાવે છે. પટેલ પરિવાર ત્રણ વર્ષ પહેલા જ ત્યાં સ્થાયી થયો છે. આ વર્ષે બંને પરિવારોએ નવરાત્રી ઉજવવાનું નક્કી કર્યું આ માટે તેમણે ત્યાં વસતા પંજાબ, હિમાલય, હરિયાણા અને કર્ણાટકના પરિવારોને મળ્યા ભારતના કુલ 12 પરિવારો ત્યાં રહે છે. તમામ લોકોએ આ ગુજરાતીઓને સાથ સહકાર આપવાની ખાતરી આપતા ગરબા માટેના હોલની શોધખોળ શરુ કરવામાં આવી પોર્ટ લીન્કનમાં રીટાયર્ડ સૈનિકો દ્વારા વેલ્ફેર માટે RSL હોલ બનાવવામાં આવ્યો છે. આ હોલ પ્રસંગો માટે ભાડાથી અપાય છે પરંતુ ગુજરાતી પરિવારોએ નવરાત્રીની વાત કરતા RSL ના સંચાલકો પણ મફતમાં હોલ આપવા તૈયાર થઈ ગયા.